Denne vejledning giver et bud på, hvordan du skriver et godt stillingsopslag samt kommer med gode råd til, hvad et stillingsopslag kan indeholde.

Et godt stillingsopslag imødekommer ansøgerens behov, sørger for ansøgeren får den tilstrækkelige viden og information der skal til for at søge stillingen og brander SDU som en attraktiv arbejdsplads.

Kort beskrivelse til interne kandidater:

Indsæt evt. kort beskrivelse af opslaget

**Overskrift**  
Overskriften skal være præcis, konkret og fængende. Den skal indeholde navnet eller titlen på stillingen.

Stillingen opslås for en periode på **<antal>**år **<**evt.:**med mulighed for forlængelse>**. Tiltrædelse efter aftale.\*

**Oprids arbejdsopgaverne før ønskerne til kompetencer**  
Brugstillings- og kompetenceprofilen som inspiration. Overvej, hvad der er særligt vigtigt at fremhæve ved stillingen. Hvad gør dette job til noget specielt, og hvilke områder i jobbet virker motiverende for ansøgeren.Oplys også gerne, om ledelsesansvar/forskningsledelse indgår i stillingen.

**Et godt, specifikt, åbnet stillingsopslag**  
Generelt søger potentielle kandidater nyt job for at få:  
- Flere muligheder for læring/kompetenceudvikling  
- Nye udfordringer  
- En bedre kultur  
- Bedre løn og personalegoder  
- En stilling der matcher deres kompetencer  
- En stilling med bedre balance mellem arbejdsliv og privatliv  
- Karriereudvikling/forfremmelse

Det er en god idé at beskrive hvilke af disse motivationsfaktorer den konkrete stilling rummer i stillingsopslaget.

Beskriv de 5-7 primære og prioriterede arbejdsopgaver i jobbet. Du kan med fordel kombinere tekst og punktopstilling. Beskriv også gerne jobbets resultatmål. Hvilke mål skal medarbejderen nå for at få succes?

Overvej om der er særlige fagbegreber, it-systemer eller lignende, som skal fremhæves.

**Prioritér ønskerne til kompetencer**  
Beskriv en række ønsker til kompetencer fremfor en tjekliste, hvor kandidater skal kunne nikke ja til alle kompetencer på listen. Så åbner I for at flere kvalificerede kandidater kan søge stillingen.

Start med at beskrive de faglige krav og erfaringer der kraves og derudover beskriv vigtige personlighedstræk.

**Specificér uddannelseskrav**  
Specificér om en særlig uddannelsesbaggrund er et krav, eller om det kan være legitimt at søge, selvom den uddannelsesmæssige baggrund skulle være en anden end den forventede.

**Beskriv arbejdspladsen**(Fakultet eller institut)og by (vær specifik ift. arbejdspladsens beliggenhed, også hvis man efter aftale kan have tjenestested i fx Sønderborg eller Esbjerg.Man kan ikke ændre arbejdspladsens beliggenhed i opslaget, når opslaget er blevet publiceret)

Kandidater hæfter sig mindre ved beskrivelsen af arbejdspladsen, og derfor kan denne information med fordel formidles sidst i stillingsopslaget.

Fortæl om afdelingen (antal medarbejdere, organisationsstruktur, kultur, værdier og omgangstone, referenceforhold osv.). Indsæt evt. link til enhedens hjemmeside.

**Beskriv rekrutteringsprocessen**  
Hvordan kan ansøgere forvente processen forløber? Hvem kan kontaktes ved spørgsmål? Det har stor betydning for kandidaterne at vide, hvornår de forskellige deadlines er i rekrutteringsprocessen.

Anvendelse af shortlisting kan finde sted som led i bedømmelsesprocessen.

Det kan fremgå af stillingsopslaget, at ansøgere kan læse mere om bedømmelse på Syddansk Universitet her: <https://sdunet.dk/da/servicesider/hr/rekruttering-og-onboarding/vip/bedoem>

**Beskriv ansættelsesvilkårene**  
Beskriv om det er en fast stilling/et vikariat/projektansættelse/etc. på [timeantal] timer pr. uge. Ved tidsbegrænset ansættelse angives her ansættelsesperioden.

Ansættelse finder sted efter overenskomst mellem Finansministeriet og Akademikernes Centralorganisation for akademikere i staten med tilhørende cirkulære til protokollat om stillingsstrukturen for videnskabeligt personale ved universiteter og bestemmelserne forprofessorer, som den er beskrevet heri.

Tiltrædelsesdato og arbejdssted angives ligeledes.

**Skriv ansøgningsfristen og krav til ansøgningen**  
Beskriv krav til CV, herunder at uddannelses- og arbejdshistorik skal være måneds- og årstalspecifikt.

Beskriv dokumentation for eksamener, erfaringer m.m. baseret på stillingstype.

Du skal uploade motiveret ansøgning, CV samt øvrigt materiale, der skal med i bedømmelsen. 

**Ansøgningen skal indeholde (Alle vedhæftede filer skal være i Adobe PDF-format):**

* Motiveret ansøgning
* Curriculum vitae
* Kopi af eksamensbeviser inklusive dokumentation for erhvervelse af ph.d.-graden eller tilsvarende
* Undervisningsportfolio. Du kan finde inspiration til strukturering af din undervisningsportfolio på fakultets side vedr. undervisningsportfolio: [https://sdunet.dk/en/enheder/fakulteter/naturvidenskab/undervisning/undervisningsportfolio](https://www.sdu.dk/da/om_sdu/fakulteterne/sundhedsvidenskab/jobs/portfolio)
* Forskningsplan (herunder en redegørelse for egen forskning og gerne en vision for fremtidig forskning i forskningsenheden ved sygehuset\*)
* En komplet og nummereret publikationsliste\*
* X (antal) videnskabelige, peer-reviewede publikationer, ansøgeren ønsker inddraget i bedømmelsen af sine videnskabelige kvalifikationer. Bemærk venligst, at der skal vedhæftes én pdf- eller docx-fil for hver enkelt publikation.\*
* Demonstreret evne til at opnå funding/bevillinger\*
* Evne til at indgå i research samarbejder og samarbejde med forskere inden for andre discipliner og områder.\*
* **<evt.: En redegørelse for andre kvalifikationer relevante for stillingen>\***

**Bemærk venligst at ovenstående oplysninger skal indgå i ansøgningen. Såfremt ovenstående ikke indgår i ansøgningen, vil ansøgningen ikke blive taget i betragtningen til stillingen.**

Dokumenter bør ikke indeholde CPR-nummer - i så fald skal CPR-nummer overstreges.

Ansøgning og CV må max. fylde 10 Mb.

Syddansk Universitet ønsker at afspejle det omgivende samfund og opfordrer derfor alle uanset personlig baggrund til at søge stillingen.

**Markeringer med \* er IKKE obligatoriske**